Arctic Monkeys

Arctic Monkeys is 'n Engelse musiekgroep vanuit High Green, 'n voorstad van Sheffield. Die groep is in 2002 gevorm en bestaan teenwoordig uit Alex Turner (voorsang en kitaar), Jamie Cook (kitaar), Nick O'Malley (baskitaar en agtergrondsang), en Matt Helders (tromme en agtergrondsang).

Arctic Monkeys het met hul eerste enkelsnit, "I Bet You Look Good on the Dancefloor", trefferlyssukses behaal toe daardie snit nommer-een op die VK-enkelsnittrefferlys bereik het. Die groep se debuutalbum, Whatever People Say I Am, That's What I'm Not, wat in Januarie 2006 vrygestel is, het die album in Britse musiekgeskiedenis geword wat die vinnigste verkoop is. Dit het Oasis se Definitely Maybe in hierdie opsig verbygesteek en is vandag nog die snelste verkoopde album vir 'n musiekgroep. Dit is krities ook geprys en het die Mercury-prys in 2006 en die BRIT-toekenning in 2007 vir Best British Album gewen. Dit is ook vir die Grammy-toekenning vir Best Alternative Music Album genomineer, maar het dit aan Gnarls Barkley se St. Elsewhere verloor. Die groep se tweede album, Favourite Worst Nightmare, is op 23 April 2007 vrygestel, het meer as 225 000 kopieë in die debuutweek verkoop, en is vir die Mercury-prys van 2007 genomineer. Die groep het ook die toekennings vir Best British Album en Best British Group by die 2008 BRIT-toekennings ontvang.

Arctic Monkeys het aanvanklik bekend geword deur middel van demo-opnames wat deur aanhangers vervaardig is. Hulle word onthou as een van die eerste handelinge wat openbare bekendheid verwerf het via die internet, met kommentators wat aangedui het dat die groep die moontlikheid van 'n verandering in die manier waarop nuwe groepe bemark, voorstel. Die groep het uiteindelik 'n platekontrak met die onafhanklike uitgewer Domino Records gesluit.

 Diskografie 
 Five Minutes with Arctic Monkeys (EP, 30 Mei 2005, selfvervaardig, beperkte uitgawe)
 Who the Fuck Are Arctic Monkeys (EP, 24 April 2006)
 Whatever People Say I Am, That's What I'm Not (2006)
 Favourite Worst Nightmare (2007)
 Humbug (2009)
 Suck it And See (2011)
 AM (2013)
 Tranquility Base Hotel & Casino (2018)

 Verwysings 

 Verdere leesstof 
 Seamus Craic: Arctic Monkeys. Schwarzkopf & Schwarzkopf; Auflage 1 (Julie 2006), 

 Eksterne skakels 

 Amptelike webwerf 
 MySpace-profiel 

Kategorie:Engelse musiekgroepe